
OÜ-le FAMA Invest lisamaksusoodustuse andmine valgustatud reklaami paigaldamiseks

Korraldus kehtestatakse kohalike maksude seaduse § 10 lõike 6, Narva Linnavolikogu 29.06.2006 määrusega nr 24 kinnitatud “Reklaamimaksumääruse” § 8 lõike 2 alusel ning tulenevalt OÜ FAMA Invest 02.04.2008.a avaldusest.

1. Asjaolud

OÜ FAMA Invest pöördus kirjalikult Narva Linna Arenduse ja Ökonoomika Ameti poole avaldusega võimaldada 100 % lisamaksusoodustust valgusreklaamile “FAMA”, mis on paigaldatud aadressidel Tallinna mnt 19c (FAMA kaubanduskeskuse hoone fassaadil) ning Tallinna mnt/Energia tn ristmikul (reklaamitornil).

OÜ FAMA Invest on aastatel 2005-2007 teinud investeeringuid Narva linna kogumahus 232,4 miljonit krooni. 2008.a. investeeritakse veel täiendavalt ca 79 milj krooni. OÜ FAMA Invest on oma arengustegevusega elavdanud Narva linna kui turismimagnetit, loonud suurel hulgal uusi töökohti (ca 150) linna elanikele, rikastanud linna kaubandust, ilmestanud linnapilti ning püüdnud FAMA Keskuse nimevalikuga taaselustada Narva linna kui traditsioonilist ajaloolist rahvusvahelise kaubanduse keskust. 2008.a maikuus avab FAMA Keskus 2.etapi, kus erinevatel teenindus- ja kaubanduspindadel leiavad tööd veel täiendavalt ca 150 inimest. 
FAMA Invest OÜ on oma arendustegevusega toonud Narva linnale täiendavalt 28 reklaamimaksu maksjat.

Perioodidel 06.09.2006 – 31.03.2008 maksis FAMA Invest OÜ reklaamimaksu linna eelarvele summas 38575,00 krooni.

Lisatud OÜ FAMA Invest 02.04.2008 avaldus ja 2 lehel reklaami näidised.

2. Õiguslikud järeldused

Kohalike maksude seaduse § 10 lõike 6 alusel on linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras.  

Narva Linnavolikogu 29.06.2006 määruse nr 24 “Reklaamimaksumäärus” § 8 lõike 2 alusel on linnavalitsusel õigus anda lisamaksusoodustusi maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu- või kommunaalteenuse objektide ehitamist või nende ekspluateerimisel või teistest lähtuvatest ühiskondlikest huvidest.

3. Korraldus

3.1. Anda alates 01.maist 2008.a kuni 31.detsembrini 2008.a lisamaksusoodustust 100 % ulatuses OÜ-le FAMA Invest (äriregistrikood 11135542) seoses kaubamärgi “FAMA” reklaamide eksponeerimisega Narva linnas Tallinna mnt 19c (FAMA kaubanduskeskuse fassaadil) ning Tallinna mnt/Energia tn ristmikul (reklaamitornil). Valgustatud reklaami eksponeerimispinna üldmõõtmed on 16,7 m2.
3.2.  Narva Linna Arenduse ja Ökonoomika Ametil teha korraldus teatavaks OÜ-le FAMA Invest.

4. Rakendussätted

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.
4.2. Korraldus jõustab seadusega sätestatud korras.

